
Trosglwyddo

Nododd Llywodraeth Cymru (2011) bod angen cefnogi a hwyluso trosglwyddiad o’r Cyfnod Sylfaen i Gyfnod Allweddol 2 trwy ddefnyddio dull ysgol gyfan o ‘arferion ystafell dosbarth’ megis; dull y Cyfnod Sylfaen. Mae darparu’r dull hon o ddysgu trwy brofiadau yn sicrhau cysondeb i’r dysgwyr ar draws y cwricwlwm a’r cyfnodau dysgu ac yn canolbwyntio ar ddatblygu sgiliau a dealltwriaeth, hunan-barch a hyder, creadigedd ac agweddau at ddysgu pob plentyn. Yn ôl eu tystiolaeth, mae gweithredu’r ffordd hyn o ddysgu yn lleihau anawsterau wrth drosglwyddo.

Sut i sicrhau trosglwyddiad cadarnhaol? 

Mae’n bwysig ein bod ni fel tîm yn gallu sicrhau proses trosglwyddo esmwyth a hwylus i’r plant heb unrhyw anawsterau wrth symud i’r cyfnod dysgu newydd. I sicrhau’r trosglwyddiad cadarnhaol hoffwn integreiddio strategaethau gallwn ddefnyddio o ran trosglwyddo yn ein hysgol.

Trosglwyddo/Casglu Gwybodaeth: Mae angen i’r athro/athrawes newydd fagu dealltwriaeth dda am eu dosbarth newydd o blant. Mae angen i’r athro/athrawes newydd ddeall unrhyw anghenion sydd gyda’r plant newydd er mwyn addasu i ddarparu’r addysg orau i’r plant. Felly mae’n syniad i’r athro/athrawes bresennol y plant trafod a’u hathro newydd unrhyw wybodaeth ddefnyddiol i wneud ag addysgu’r plant. Megis; cryfderau, diddordebau neu hoffterau, anawsterau neu unrhyw beth sydd yn achosi trafferthion i’r plentyn.

Baratoi Gweithgareddau Pontio: Er mwyn i’r plant gyfarwyddo gyda’u dosbarth newydd, gallwn baratoi sesiynau er mwyn i’r plant gweld eu hystafell dosbarth newydd a hefyd dod i adnabod eu hathro/hathrawes dysgu newydd. Mae’n bwysig bod y plant yn cyfarwyddo gyda’r ystafell a’r athro/wes, ond hefyd y dull dysgu mae’r athro newydd yn defnyddio i addysgu. Wrth i’r plant ffurfio’u perthynas gyda’u hathro/hathrawes dysgu newydd, gallent ddefnyddio’u hamser er mwyn dod i adnabod y plant yn iawn trwy wneud gweithgareddau hwylus. Mae’n gyfle hefyd i ddefnyddio llais y plentyn, penderfynu ar thema newydd am y flwyddyn nesaf, deall beth hoffa’r plant ddysgu yn ystod y thema, beth maent yn gwybod am y thema yn barod, a.y.b.

Gwahodd rhieni i gwrdd â’r athro:
Gan mai cyswllt rhieni yn bwysig iawn yn gyrhaeddiad plant gallwn ddarparu gyfleoedd i’r rhieni cwrdd â’r athro a’r staff newydd o fewn y dosbarth. Wrth weithio’n agos gyda rhieni i baratoi eu plant am y trosglwyddiad, gall hyn arwain at deimlo’n fwy hyderus gyda throsglwyddiad eu plant. Wrth gwrdd â’r rhieni gallent drosglwyddo gwybodaeth am eu plant maent yn credu i fod yn addas i’r athro/athrawes dosbarth gwybod.

Arsylwi Plant yn eu dosbarthiadau presennol: 
Er mwyn dod i adnabod ein plant newydd yn iawn, mae arsylwi nhw yn eu hamgylchedd dysgu presennol i ddarganfod beth maent yn hoffi gwneud yn y dosbarth a sut ydynt yn ymddwyn.

















Ysgol Gynradd Gymraeg A

Cefndir yr Ysgol 

Lleolir Ysgol Gynradd Gymraeg A yn ar gyrion dinas Abertawe. Mae’r ysgol yn un benodedig Gymraeg a daw’r disgyblion o’r ardal leol a’r cyffuniau. Agorwyd yr ysgol yn dilyn y galw am fwy o ddarpariaeth addysg cyfrwng Cymraeg yn y sir. Profwyd hyn yn wir, gan i’r ysgol ddechrau â 18 o ddisgyblion ar ei diwrnod cyntaf, ond sydd bellach wedi gweld twf aruthrol, ac erbyn hyn mae dros 490 o blant ar y gofrestr. (Ysgol Gynradd Gymraeg Tirdeunaw, dyddiad anhysbys)
 
Mae Ysgol Gynradd Gymraeg A yn ysgol glos a chyfeillgar, ac rydym yn ymfalchio yn y berthynas ofalgar a chefnogol sy’n bodoli rhwng ein staff, disgyblion, rhieni a’r llywodraethwyr. Dymunwn fel ysgol gyflwyno addysg gyflawn i’r plant o fewn awyrgylch hapus, ysgogol a diogel. I’r diben hwn ceisiwn ysbrydoli’r plant trwy seilio eu haddysg ar iaith, crefydd, diwylliant a threftadaeth Cymru, a chreu ymwybyddiaeth gref o Gymreictod ac ennyn balchder yn ein hiaith yng nghalon pob plentyn. (Ysgol Gynradd Gymraeg Tirdeunaw, dyddiad anhysbys)
 
Mae pob plentyn yn unigolyn â’i anghenion, ei dalentau a’i syniadau ei hun a’r hawl i gyfleoedd cyfartal. Mae’n ddyletswydd arnom felly i sicrhau fod pob unigolyn o fewn ein hysgol yn cael y cyfle gorau posibl i ddatblygu i’w lawn neu’i llawn botensial ac yn cael eu cyflwyno i nifer fawr o brofiadau ystyrlon ac yn mwynhau llwyddiant hyd eu heithaf. Braint yw medru darpau addysg o’r safon uchaf ar gyfer ein disgyblion. (Ysgol Gynradd Gymraeg Tirdeunaw, dyddiad anhysbys)
 
Ymfalchïwn yn safonau cyrhaeddiad uchel yr ysgol, ac mae’r ystod eang o weithgareddau allgyrsiol hefyd yn bwysig i ni, gyda disgyblion yn profi llwyddiant mewn amrywiol feysydd o Eisteddfodau’r Urdd i fyd chwaraeon a chelf. (Ysgol Gynradd Gymraeg Tirdeunaw, dyddiad anhysbys)

Mae tua 30% o ddisgyblion yn gymwys i dderbyn prydau ysgol am ddim. Mae tua 20% o'r disgyblion ar y gofrestr anghenion dysgu ychwanegol, ac mae deg â datganiad o anghenion addysgol arbennig. Tua 7% o’r disgyblion sy’n dod o gartrefi lle y siaredir y Gymraeg. Ychydig iawn o blant sydd yn derbyn gofal gan yr awdurdod lleol. Mae tua 2% o’r disgyblion yn dod o gefndiroedd lleiafrif ethnig. Ychydig iawn o ddisgyblion sydd â’r Saesneg yn iaith ychwanegol iddynt.  (Estyn, 2015, t. 1).  



























Gwerthusiad ECAD6001C

Yn ystod y modiwl hwn, dysgais y pwysigrwydd o sicrhau trosglwyddiad esmwyth ar gyfer plant pob oedran yn yr ysgol gynradd, megis Cyfnod Sylfaen i Gyfnod Allweddol 2, Dosbarth i ddosbarth, ysgol i ysgol ac o’r cartref i’r ysgol.  Rwy’n ymwybodol nawr o’r ffactorau sydd yn effeithio ar drosglwyddiad plentyn a dysgais sut i allaf weithredu’r ffactorau hyn yn ysgolion a sicrhau bod y plant yn hapus a bod eu lles yn ganolog i bob trosglwyddiad.

Wrth ymgymryd yn y modiwl mae cysylltiadau proffesiynol wedi bod yn hollbwysig wrth ystyried cynnydd a datblygiad plant yn yr ysgol gynradd. Dysgais sut mae ysgolion yn gynnwys ac yn cyd-weithio gydag aml-asiantaethau er mwyn i’r plentyn cyflawni ei botensial llawn ac er mwyn cynorthwyo’r plentyn gydag unrhyw anawsterau mae’r plentyn yn wynebu wrth fynychu’r ysgol. Mae aml-asiantaethau hefyd yn cefnogi ysgolion wrth weithredu ymyraethau newydd yn yr ysgol a chyd-weithio gyda rhieni er mwyn sicrhau bod y plentyn yn hapus ac yn datblygu yn yr ysgol. Teimlaf fod hyn yn bwysig iawn i ystyried fel myfyrwyr a bod angen i ni ddysgu am yr asiantaethau sydd ar gael i gefnogi plant.

Mae hawliau plant hefyd yn ganolog i’r addysg a ddarparwn i blant yn yr ysgol. Nodaf yn ystod y darlithoedd gwerthoedd yr hawliau yma i ddisgyblion a’r pwysigrwydd i blant cydnabod eu hawliau nhw. Yn ystod y sesiynau, dysgais sut i gynnwys yr hawliau yng ngwersi dosbarth a sicrhau bod hawliau plant yn cael eu cyfeirio at yn yr ysgol. Hefyd, cyfeiriwyd at Ddeddf Llesiant Cenedlaethau’r Dyfodol (Cymru) gan y darlithwyr er mwyn cydnabod y nodau ar gyfer dyfodol llwyddiannus. 

Datblygaf arferion proffesiynol gan edrych a dadansoddi adroddiadau Estyn a nodi’r strategaethau sydd yn hybu sgiliau plant a beth ddatganodd Estyn wrth ymweld ag ysgolion. Wrth wneud hyn, ehangais ar fy ngwybodaeth pwnc o ran strategaethau llythrennedd i gyd-fynd a’r ymyrraeth dan sylw, a theimlaf fy mod yn fwy gwybodus a deallus i rannu syniadau o ran datblygu sgiliau llythrennedd plant.

Y sesiynau’r modiwl hwn, datblygaf fy ngwybodaeth o ran lles plant a phwysigrwydd sicrhau lles plant yn yr ysgol. Wrth ddarllen polisïau ysgol, gwelaf y pwyslais ar les plant a bod yn ganolog i bob ysgol. Gyda’r cwricwlwm newydd, mae lles yn elfen sydd yn integreiddio’r cwricwlwm ac ym maes dysgu sydd yn gysylltiedig i’r meysydd dysgu i gyd. Dysgais am les plant a’r theori sydd yn cysylltu megis Graddfa Lles Leuvern, Damcaniaeth hierarchaidd Maslow a sut mae’r dylanwadau hyn yn bwysig ym mywydau plant.

Ystyriaf y modiwl hwn ar gyfer fy natblygiad proffesiynol a sut mae’r modiwl wedi cyfrannu at fy natblygiad proffesiynol i fel athrawes y dyfodol. Mae’n bwysig nodi fy mod i wedi dysgu llawer am natur ymyraethau a sut i sicrhau bod pawb yn yr ysgol a chyfleoedd cyfartal i ddatblygu i'w llawn botensial. Dysgaf ddulliau eang o gaffael gwybodaeth ar gyfer yr aseiniad megis darllen dogfennau llywodraeth, darllen llyfrau academaidd, ymchwilio i wybodaeth bwrpasol a chysylltu fy ngwybodaeth bersonol i ar draws yr aseiniad.

